NORAKSTS

|  |  |
| --- | --- |
| 25.07.2024. | Nr.8/10 |

###### LĪDZFINANSĒJUMA NODROŠINĀŠANA PROJEKTAM

###### “Miera ielas posma un Miera ielas un Graudu ielas krustojuma pārbūve, Jelgavā”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 3. punktu, likuma “Par valsts budžetu 2024. gadam un budžeta ietvaru 2024., 2025. un 2026. gadam”, Ministru kabineta 2008. gada 11. marta noteikumu Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” 40.1. un 46.1. apakšpunktu un Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr.4. “Mobilitāte un sasniedzamība” īstenošanai iekļauto investīciju projekta ideju Nr.4.1.6. “Asfaltbetona seguma ielu sakārtošana”:

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt Satiksmes ministrijā iesniegumu līdzfinansējuma piešķiršanai no Valsts autoceļu programmas 2025. gadam projekta “Miera ielas posma un Miera ielas un Graudu ielas krustojuma pārbūve, Jelgavā” (turpmāk – Projekts) īstenošanai, kura kopējās plānotās izmaksas ir 2 000 000,00 *euro* (divi miljoni *euro*), tai skaitā 1 500 000,00 *euro* (viens miljons pieci simti tūkstoši *euro*) Satiksmes ministrijas līdzfinansējums un 500 000,00 *euro* (pieci simti tūkstoši *euro*) pašvaldības līdzfinansējums.
2. Projekta apstiprināšanas gadījumā:
	1. 2025. gada pašvaldības budžetā nodrošināt Projekta īstenošanai nepieciešamo pašvaldības līdzfinansējumu 400 000,00 *euro* (četri simts tūkstoši *euro*) apmērā, tai skaitā 340 000,00 *euro* (trīs simti četrdesmit tūkstoši *euro*) aizņēmums Valsts kasē un 60 000,00 *euro* (sešdesmit tūkstoši *euro*) pašvaldības budžeta līdzfinansējums;
	2. 2026. gada pašvaldības budžetā nodrošināt Projekta īstenošanai nepieciešamo pašvaldības līdzfinansējumu 100 000,00 *euro* (viens simts tūkstotis *euro*) apmērā, tai skaitā 85 000,00 *euro* (astoņdesmit pieci tūkstoši *euro*) aizņēmums Valsts kasē un 15 000,00 *euro* (piecpadsmit tūkstoši *euro*) pašvaldības budžeta līdzfinansējums.
3. Pilnvarot Jelgavas valstspilsētas pašvaldības iestādes “Pilsētsaimniecība” vadītāju parakstīt visus ar Projekta līdzfinansējuma pieprasīšanu un saņemšanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā